wannaphong/clean_thaiwikipedia huggingface dataset:
# แสงอรุณ รัตกสิกร
รองศาสตราจารย์ แสงอรุณ รัตกสิกร (19 มกราคม พ.ศ. 2466 – 15 ตุลาคม พ.ศ. 2522) เป็นสถาปนิกชาวไทย อดีตอาจารย์ประจำคณะสถาปัตยกรรมศาสตร์ จุฬาลงกรณ์มหาวิทยาลัย เป็นที่รู้จักในฐานะผู้ร่วมก่อตั้งภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย

แสงอรุณ เป็นชาวตำบลดงพระราม อำเภอเมือง จังหวัดปราจีนบุรี เป็นบุตรของ พันเอกพระยาวิเศษสิงหนาท (สาหร่าย รัตกสิกร) อดีตสมาชิกสภาผู้แทนราษฎรจังหวัดนครนายก และคุณหญิงระเบียบ สกุลเดิม คงพันธุ์ เริ่มศึกษาที่โรงเรียนประจำจังหวัดนครสวรรค์ จากนั้นย้ายมาศึกษาที่โรงเรียนสวนกุหลาบวิทยาลัย กรุงเทพฯ และโรงเรียนเตรียมอุดมศึกษา ต่อมาเข้าศึกษาคณะสถาปัตยกรรมศาสตร์ จุฬาลงกรณ์มหาวิทยาลัย และได้รับทุน ก.พ. ไปศึกษาต่อที่มหาวิทยาลัยคอร์แนล สหรัฐอเมริกา จากนั้นได้เข้าฝึกงานใน "รังนกอินทรี" ของแฟรงก์ ลอยด์ ไรต์ ก่อนที่จะกลับมาอุปสมบท ณ วัดบวรนิเวศวิหาร และได้รับประกาศนียบัตรนักธรรมตรี

เมื่อสำเร็จการศึกษาระดับปริญญาตรีแล้วก็เข้ารับราชการในคณะสถาปัตยกรรมศาสตร์ จุฬาลงกรณ์มหาวิทยาลัย เมื่อวันที่ 4 สิงหาคม พ.ศ. 2490 และยังมีผลงานเขียนหนังสือเช่น "แสงอรุณ 2" ซึ่งเป็น หนึ่งในรายการหนังสือ 100 เล่ม ที่คนไทยควรอ่าน, ตึก ต้นไม้ และแสงอรุณ, ทรรศนะอุจาด  ,แสงอรุณแห่งสถาปัตยกรรม, " เรณู - ปัญญา " เที่ยวรถไฟ, อนุสาวรีย์ที่ไทยทำ โดยส่วนใหญ่ท่านใช้นามจริง เว้นบางเรื่องใช้นามปากกาว่า ส. รัตกสิกร ท่านยังมีฝีมือในการเขียนภาพลายเส้น นิสัยรักธรรมชาติและการศึกษาค้นคว้า เป็นผู้เผยแพร่ความรู้เรื่องอนุรักษ์ศิลปะและสิ่งแวดล้อมที่ดีเยี่ยมผู้หนึ่ง 

ตำแหน่งสุดท้ายทางวิชาการเป็นรองศาสตราจารย์ระดับ 9 ถึงแก่กรรมด้วยอาการหัวใจวายเฉียบพลัน เมื่อวันที่ 15 ตุลาคม พ.ศ. 2522 สิริรวมอายุได้ 56 ปี 8 เดือน 26 วัน

 ชีวิตส่วนตัว 
รองศาสตราจารย์แสงอรุณ รัตกสิกร สมรสกับ ผู้ช่วยศาสตราจารย์ ลดา สีบุญเรือง อดีตรองหัวหน้าภาควิชาคหกรรมศาสตร์ คณะเกษตร มหาวิทยาลัยเกษตรศาสตร์ มีบุตรีด้วยกัน 1 คน ได้แก่ ชูมาน ถิระกิจ อดีตบรรณารักษ์อาวุโส สำนักหอสมุด มหาวิทยาลัยธรรมศาสตร์แสงอรุณ รัตกสิกร 

 การทำงาน 
 1 สิงหาคม 2497 ตำแหน่งอาจารย์โท
 20 กรกฎาคม 2503 ตำแหน่งอาจารย์เอก
 30 ตุลาคม 2511 ตำแหน่งชั้นพิเศษ
 1 ตุลาคม 2512 ตำแหน่งรองศาสตราจารย์
 1 ตุลาคม 2519 ตำแหน่งรองศาสตราจารย์ ระดับ 7
 1 มิถุนายน 2520 ตำแหน่งรองศาสตราจารย์ ระดับ 8
 22 พฤษภาคม 2522 ตำแหน่งรองศาสตราจารย์ ระดับ 9

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๕ ตอนที่ ๓๔ ง ฉบับพิเศษ หน้า ๔๔, ๒๗ มีนาคม ๒๕๒๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๑ ตอนที่ ๒๒๙ ง ฉบับพิเศษ หน้า ๙๘๐, ๓๑ ธันวาคม ๒๕๑๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๘๙ ตอนที่ ๒๐๒ ง ฉบับพิเศษ หน้า ๑๒๑๓, ๓๑ ธันวาคม ๒๕๑๕
# สเกน สุทธิวงศ์
สเกน สุทธิวงศ์ นักร้องเพลงลูกกรุง เจ้าของฉายา "นักร้องหัวดื้อ" ไทยโพสต์ 4 กรกฎาคม 2547 และเจ้าของรางวัลนักร้องชายยอดเยี่ยมพระราชทานรางวัลพระพิฆเนศทองพระราชทาน ประจำปี พ.ศ. 2548 มีชื่อเสียงจากการบันทึกเสียงเพลง "บุเรงนองรำลึก" (หรือ "ผู้ชนะสิบทิศ")  ผลงานประพันธ์ของ ไสล ไกรเลิศ   เป็นนักร้องคนหนึ่งที่ได้รับเชิญให้บันทึกเสียงเพลง พ่อแห่งแผ่นดิน เมื่อปี พ.ศ. 2550

สเกน สุทธิวงศ์ เป็นหนึ่งในนักร้องที่เข้าร่วมการชุมนุมของ พันธมิตรประชาชนเพื่อประชาธิปไตย ที่หน้าทำเนียบรัฐบาล ช่วงเดือนมิถุนายน พ.ศ. 2551
# เพชฌฆาต
เพชฌฆาต  คือ ผู้บังคับตามคำพิพากษาของรัฐให้ประหารชีวิตผู้หนึ่งผู้ใด
# คอร์เนียล ลิมบัส
คอร์เนียล ลิมบัส (corneal limbus) เป็นขอบของกระจกตา (cornea) ที่ต่อเนื่องกับเปลือกลูกตา (sclera)

ลิมบัสเป็นบริเวณที่มักจะเกิดเนื้องอกของเยื่อบุกระจกตา (corneal epithelial neoplasms)

 แหล่งข้อมูลอื่น 
 Atlas of anatomy at UMich eye_1  - "Sagittal Section Through the Eyeball"
 http://www.vetmed.ucdavis.edu/courses/vet_eyes/images/s_4021_2.jpg
# เดอะ แฮปเพนนิ่ง วิบัติการณ์สยองโลก
เดอะ แฮปเพนนิ่ง วิบัติการณ์สยองโลก  เป็นภาพยนตร์ระทึกขวัญแนวไซไฟใน ค.ศ. 2008 ที่เขียนบท กำกับ และผลิตโดยเอ็ม. ไนท์ ชยามาลาน แสดงนำโดยมาร์ก วาห์ลเบิร์ก โซอีย์ เดชาเนล จอห์น เลกีซาโม และ เบตตี บักลีย์ และเกี่ยวข้องกับภัยพิบัติทางธรรมชาติที่อธิบายไม่ได้ซึ่งก่อให้เกิดการฆ่าตัวตายหมู่ 

ภาพยนตร์นี้ฉายรอบปฐมฤกษ์ที่นครนิวยอร์กในวันที่ 10 มิถุนายน ค.ศ. 2008 และเผยแพร่ในสหรัฐโดย 20th Century Fox เมื่อวันที่ 13 มิถุนายน ภาพยนตร์ได้รับเสียงวิจารณ์ทั่วไปในแง่ลบ และทำรายได้ไป 163 ล้านดอลลาร์สหรัฐ

 เรื่องย่อ 
ที่สวนสาธารณะเซ็นทรัล พาร์ค เวลา 8.00 น.  มีผู้คนก็เกิดอาการแปลก  ๆ  เกิดการฆ่าตัวตายกันเอง จากนั้นก็มีอาการเช่นนี้ไปทั่วสหรัฐอเมริกา ที่ฟิลาเดลเฟีย เอลเลียต  มัวร์ (มาร์ค วอร์ลเบิร์ก) ครูสอนวิทยาศาสตร์ในโรงเรียนมัธยมได้รับรู้ถึงปรากฏการณ์ประหลาดนี้ จึงพยามยามหลบหนีพร้อมด้วย อัลม่า (ซูอี้ เดสชาแนล) ภรรยาที่ระหองระแหงกัน แต่ทั้งคู่ก็ร่วมกันต่อสู้มา โดยมี จูเลี่ยน (จอห์น ลาไกวซาโม่) ครูสอนคณิตศาสตร์ที่โรงเรียนเดียวกันกับเอลเลียต และ เจส (แอชลิน ซานเชส) ลูกสาววัย 8 ขวบของจูเลี่ยน ทั้งหมดมุ่งหน้าไปยังดินแดนปศุสัตว์ในเพนซิลเวเนีย ด้วยความหวังว่า คงรอดพ้นจากการจู่โจมที่น่ากลัวเช่นนี้ และแผ่กระจายเป็นวงกว้างออกไปไม่หยุดยั้ง  โดยไม่มีใครรู้ว่ามันเกิดจากอะไร การก่อการร้ายหรือสารพิษหรือเป็นสิ่งที่รัฐบาลทดลองกับประชาชน

 เสียงวิพากษ์วิจารณ์ 
The Happening เป็นภาพยนตร์เรื่องต่อจาก Lady in the Water ของ เอ็ม. ไนท์ ชยามาลาน ซึ่งไม่ประสบความสำเร็จเลยทั้งในด้านรายได้และเสียงวิจารณ์ จนมีชื่อเข้าชิงรางวัลราสเบอรี่ทองคำหรือรางวัลภาพยนตร์ยอดแย่แห่งปีถึงหลายรางวัล

กับภาพยนตร์เรื่องนี้เป็นเรื่องแรกของชยามาลานที่ได้เรต R คือมีหลากฉากที่มีความรุนแรงและเห็นเลือดอย่างชัด ๆ ซึ่งไม่เคยมีมาก่อนในภาพยนตร์ของชยามาลาน  ภาพยนตร์ไม่ได้ให้คำตอบว่าปรากฏการณ์ประหลาดที่เกิดขึ้นนี้เกิดจากอะไร แต่อาจเป็นไปได้ว่าเกิดจากสารพิษที่ต้นไม้ขับออกมาเพื่อป้องกันตัวจากการที่มนุษย์ทำลายสิ่งแวดล้อม อีกทั้งก็ยังไม่มีการหักมุมแบบภาพยนตร์เรื่องก่อนหน้านี้จนเป็นเอกลักษณ์ประจำตัวของชยามาลาน และชยามาลานก็มิได้ปรากฏตัวในลักษณะ Cameo อีกเหมือนเรื่องก่อน ๆ แต่ในเครดิตท้ายเรื่องปรากฏชื่อของชยามาลานว่าแสดงเป็น โจอี้ ซึ่งก็คือชายหนุ่มที่มาติดพันอัลม่าภรรยาของเอลเลียตนั่นเอง แต่ว่าในเรื่องนี้ผู้ชมไม่อาจได้เห็นตัวหรือได้ยินเสียงของโจอี้เลย

ภาพยนตร์ถูกจัดให้เป็นภาพยนตร์ยอดแย่ตลอดกาลเป็นอันดับ 8 จากการจัดอันดับของนิตยสารเอ็มไพร์"Batman and Robin" ถูกโหวตเป็นหนังยอดแย่ที่สุดตลอดกาล

หมายเหตุ
# ตำบลโมโกร
ตำบลโมโกร เป็นตำบลในอำเภออุ้มผาง จังหวัดตาก ตั้งอยู่ทางเหนือสุดของอำเภออุ้มผาง ห่างจากที่ทำการอำเภออุ้มผางประมาณ 20 กิโลเมตร ห่างจากศาลากลางจังหวัดตากประมาณ 225 กิโลเมตร มีพื้นที่ทั้งหมด 876.075 ตารางกิโลเมตร พื้นที่ส่วนใหญ่เป็นเทือกเขาและป่าไม้ ซึ่งอยู่ในเขตป่าสงวนและเขตรักษาพันธุ์สัตว์ป่า

 หมู่บ้าน 
จำนวนหมู่บ้านในเขตตำบลโมโกรมีทั้งหมดรวม 7 หมู่ ได้แก่

 หมู่ที่ 1 บ้านปรอผาโด้
 หมู่ที่ 2 บ้านตะเป่อพู
 หมู่ที่ 3 บ้านแม่กลองคี
 หมู่ที่ 4 บ้านแม่กลองใหญ่
 หมู่ที่ 5 บ้านวะเบยทะ
 หมู่ที่ 6 บ้านแม่กลองน้อย
 หมู่ที่ 7 บ้านแม่กระแซ-ยะแม๊ะคี

 ประชากร 
ตำบลโมโกรมีประชากรทั้งสิ้น 8,354 คน ประชากรในพื้นที่ส่วนใหญ่เป็นชาวไทยเชื้อสายกะเหรี่ยง ยกเว้นประชากรในหมู่ที่ 1 ซึ่งเป็นชาวไทยที่อพยพมาจากทางภาคเหนือ เช่น ลำปาง ลำพูน เชียงราย และกำแพงเพชร เป็นต้น ส่วนหมู่ที่ 4 กับหมู่ที่ 6 จะเป็นชาวไทยเชื้อสายม้ง

 เศรษฐกิจ 
ประชากรส่วนใหญ่ประกอบชาชีพเกษตรกรเป็นหลัก เช่น ทำไร่ข้าวโพด ไรถั่ว ไร่พริก ไร่กะหล่ำ สวนผลไม้ ฯลฯ ซึ่งเป็นรายได้หลักของราษฎร ปัจจุบันได้มีเกษตรกรบางรายได้เริ่มทดลองนำกล้ายางพารามาปลูกในพื้นที่ทำกินของตนเองบ้างแล้ว 

 ปัญหาในพื้นที่ 
 ตำบลโมโกรเป็นตำบลที่มีพื้นที่การเพาะปลูกมากที่สุดในอำเภออุ้มผาง แต่พื้นที่ส่วนใหญ่ยังไม่มีเอกสารสิทธิ์ได้ เพราะถูก พ.ร.บ.ป่าสงวน และ พ.ร.บ.เขตรักษาพันธุ์สัตว์ป่า ประกาศทับ จึงไม่สามารถออกเอกสารสิทธิ์ได้ ทั้งที่ราษฎรได้อาศัยทำกินมานานเป็นร้อยปี 
 ประชากรส่วนใหญ่ยังมีปัญหาเรื่องการไม่รู้หนังสือไทย ซึ่งยังมีวิถีชีวิตตามวัฒนธรรมเดิม
# กระจกตา
กระจกตา  เป็นส่วนโปร่งใสด้านหน้าของตาซึ่งคลุมอยู่หน้าม่านตา, รูม่านตา, และห้องหน้า (anterior chamber) กระจกตาทำหน้าที่หักเหแสงร่วมกับเลนส์ตา (lens) และช่วยในการโฟกัสภาพ โดยกระจกตามีส่วนเกี่ยวกับกำลังการรวมแสง (optical power) ของตาถึง 80%Cassin, B. and Solomon, S. Dictionary of Eye Terminology. Gainsville, Florida: Triad Publishing Company, 1990.Goldstein, E. Bruce. Sensation & Perception. 7th Edition. Canada: Thompson Wadsworth, 2007. ในมนุษย์ กำลังการรวมแสงของกระจกตาคิดเป็นประมาณ 43 ไดออปเตอร์Najjar, Dany "Clinical optics and refraction " แม้กระจกตามีส่วนอย่างมากในกำลังการโฟกัสภาพ แต่การโฟกัสนั้นค่อนข้างคงที่ ความโค้งของเลนส์จะช่วยปรับโฟกัสตามระยะห่างของวัตถุ

 โครงสร้าง 
กระจกตามีปลายเส้นประสาทชนิดไม่มีเยื่อไมอีลินที่รับสัมผัส, อุณหภูมิ, และสารเคมี การสัมผัสหรือแตะที่กระจกตาสามารถทำให้เกิดรีเฟล็กซ์ของการปิดหนังตา เนื่องจากกระจกตาต้องมีความใสเพื่อช่วยในการรับแสง จึงไม่มีหลอดเลือด แต่กระจกตาจะได้รับสารอาหารผ่านทางการแพร่ จากน้ำตาที่หล่อภายนอกและในสารน้ำในลูกตา (aqueous humour) และจากนิวโรโทรฟิน (neurotrophins) ซึ่งมาจากใยประสาทที่มาเลี้ยงในบริเวณนี้ ในมนุษย์กระจกตามีเส้นผ่านศูนย์กลางประมาณ 11.5 มม. และหนาประมาณ 0.5-0.6 มม. ที่ศูนย์กลางและ 0.6-0.8 มม. ที่บริเวณขอบๆ กระจกตาเป็นบริเวณพิเศษที่มีความโปร่งใส, ไม่มีหลอดเลือด, และเป็นบริเวณอภิสิทธิ์ทางภูมิคุ้มกัน (immunologic privilege) ทำให้กระจกตาเป็นเนื้อเยื่อที่มีความพิเศษ กระจกตาเป็นส่วนเดียวในร่างกายที่ไม่มีเลือดมาเลี้ยง และได้รับออกซิเจนโดยตรงผ่านทางอากาศ

บริเวณขอบของกระจกตาเชื่อมกับเปลือกลูกตา (sclera) เรียกว่า คอร์เนียล ลิมบัส (corneal limbus)
# จังหวัดพระวิหาร
พระวิหาร 1 กันยายน 2565. หรือ เปรียะฮ์วิเฮียร์  เป็นจังหวัดสำคัญทางภาคเหนือของประเทศกัมพูชา มีชายแดนติดกับประเทศไทยทางด้านจังหวัดศรีสะเกษและอุบลราชธานี มีเมืองพระวิหารเป็นเมืองหลักของจังหวัด จังหวัดนี้เป็นที่ตั้งของปราสาทพระวิหารซึ่งตั้งอยู่ในบริเวณชายแดนไทย-กัมพูชาที่มีปัญหาเรื่องพื้นที่ทับซ้อน และได้เกิดกรณีพิพาทเรื่องปราสาทหินนี้จนต้องมีการตัดสินในศาลยุติธรรมระหว่างประเทศ เมื่อ พ.ศ. 2505

 การแบ่งเขตการปกครอง 
จังหวัดพระวิหารประกอบด้วย 7 อำเภอ  1 เทศบาลนคร  ได้แก่
#ชื่ออังกฤษเขมรหน่วยการปกครองGeocode1ชัยแสนChey Saenជ័យសែនอำเภอ (สฺรุก, ស្រុក)13012แฉบChhaebឆែបอำเภอ (สฺรุก, ស្រុក)13023จอมกระสานต์ (ชำกฺสานฺต)Choam Ksantជាំក្សាន្ដอำเภอ (สฺรุก, ស្រុក)13034กูแลน (คูแลน)Kuleaenគូលែនอำเภอ (สฺรุก, ស្រុក)13045ระเวียง (รเวียง)Roviengរវៀងอำเภอ (สฺรุก, ស្រុក)13056สังคมถเม็ย (สงฺคมถฺมี)Sangkum Thmeiសង្គមថ្មីอำเภอ (สฺรุก, ស្រុក)13067ตะแบงมีชัย (แตฺบงมานชัย)Tbaeng Mean Cheyត្បែងមានជ័យอำเภอ (สฺรุก, ស្រុក)13078พระวิหาร (เปรียะฮ์วิเฮียร์)Preah Vihearព្រះវិហារเทศบาล (กฺรุง, ក្រុង)1308
# Nepenthes merrilliana
Nepenthes merrilliana (ได้ชื่อตาม Elmer Drew Merrill) เป็นหม้อข้าวหม้อแกงลิงพื้นราบ (lowland) ที่พบได้ในประเทศฟิลิปปินส์ มันอาจมีหม้อขนาดใหญ่ที่สุดในสกุลซึ่งเป็นคู่แข่งกับ N. rajah.

N. merrilliana ที่มีการบันทึกถึงนั้นมาจาก Surigao del Norte และเกาะ Dinagat ในมินดาเนา มันมีถิ่นอาศัยในป่าชายหาดสูงจากระดับน้ำทะเล 20 ถึง 1,700 เมตร Listed as Vulnerable (VU D2 v2.3).
# พระพุทธบาท (แก้ความกำกวม)
พระพุทธบาท อาจหมายถึง

 วัดพระพุทธบาท
 อำเภอพระพุทธบาท, จังหวัดสระบุรี
 เทศบาลเมืองพระพุทธบาท, อำเภอพระพุทธบาท, จังหวัดสระบุรี
 ตำบลพระพุทธบาท, อำเภอพระพุทธบาท, จังหวัดสระบุรี
 ตำบลพระพุทธบาท, อำเภอศรีเชียงใหม่, จังหวัดหนองคาย
 ตำบลพระพุทธบาท, อำเภอเชียงกลาง, จังหวัดน่าน
# Nepenthes maxima
Nepenthes maxima (มาจากภาษาละติน: maximus = ใหญ่มาก) หรือมีอีกชื่อหนึ่งว่า Great Pitcher-PlantPhillipps, A. & A. Lamb 1996. Pitcher-Plants of Borneo. Natural History Publications (Borneo) , Kota Kinabalu. เป็นพืชกินสัตว์ในสกุลหม้อข้าวหม้อแกงลิง มีการกระจายตัวกว้างครอบคลุมเกาะซูลาเวซี ในหมู่เกาะนิวกินี และหมู่เกาะโมลุกกะ มันเป็นญาติใกล้ชิดกับ N. eymae.

 หน่วยอนุกรมวิธานต่ำกว่าระดับชนิด 

 Nepenthes maxima f. undulata Sh.Kurata (1985)
 Nepenthes maxima var. glabrata Becc. in sched. nom.nud.
 Nepenthes maxima var. lowii (Hook.f.) Becc. (1886) [=N. fallax]
 Nepenthes maxima var. minor Macf. (1917)
 Nepenthes maxima var. sumatrana (Miq.) Becc. (1886) [=N. sumatrana]
 Nepenthes maxima var. superba (Hort.Veitch ex Marshall) Veitch (1897)

 ลูกผสมทางธรรมชาติ 
 ? N. glabrata × N. maxima
 N. klossii × N. maxima
 N. maxima × N. neoguineensis
# จันทนีย์ อูนากูล
จันทนีย์ อูนากูล หรือ จันทนีย์ พงศ์ประยูร (19 พฤษภาคม พ.ศ. 2500 —) เป็นนักร้อง นักแต่งเพลง โดยผลงานที่มีชื่อเสียงจากเพลง "สายชล" และ "ลองรัก"

 ประวัติ 
จันทนีย์ เกิดวันที่ 19 พฤษภาคม พ.ศ. 2500 ณ กรุงเทพมหานคร เติบโตที่จังหวัดชลบุรี จบการศึกษาจากโรงเรียนวัฒนาวิทยาลัย โรงเรียนเตรียมอุดมศึกษา และศึกษาต่อที่คณะอักษรศาสตร์ จุฬาลงกรณ์มหาวิทยาลัย หลังจบการศึกษาเมื่อ พ.ศ. 2522 ได้เข้าทำงานที่บริษัทโฆษณา โอกิลวี่ แอนด์ เมเธอร์

ระหว่างศึกษาที่จุฬาลงกรณ์มหาวิทยาลัย ได้แต่งเพลงร่วมกับไชย ณ ศีลวันต์ (บุตรชายของนายเชาวน์ ณ ศีลวันต์ องคมนตรี) จำนวนหลายเพลง โดยเฉพาะเพลง "ลองรัก" ได้รับการขับร้องบันทึกเสียงโดย สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ 
จันทนีย์ ได้ขับร้องเพลงของเธอเอง หลังจากศรีไศล สุชาตวุฒิ นำเพลง ลองรัก ของเธอไปบันทึกเสียง และเธอได้รับการติดต่อจากบริษัทอีเอ็มไอ เพื่อซื้อลิขสิทธิ์เพลงอื่นๆ แต่เมื่อผู้บริหารได้ฟังเสียงที่เธอร้อง ก็ได้ตัดสินใจที่จะออกอัลบั้มโดยให้จันทนีย์เป็นผู้ขับร้องด้วยตัวเอง 

ผลงานบันทึกเสียงชุดแรก ใช้ชื่ออัลบั้ม สายชล ประกอบด้วยเพลง สายชล, ลองรัก, เธอ, นกกับรถ, Memories ได้รับความนิยมสูงสุด ทำให้ได้รับรางวัลพระราชทานแผ่นเสียงทองคำ จากยอดขายสูงสุดในปี พ.ศ. 2525 

 ผลงาน 
สายชล (2524)
 สายชล
 เธอ
 ลองรัก
 นกกับรถ
 ความคำนึง
 YOU'VE GOT LOVE
 MY SWEET ANGEL
 MEMORIES
 LET ME GO
 FIREFLY'S PHILOSOPHYเธอที่แสนดี (2526)
 ความปรารถนา
 รักเพื่อรัก
 ฝัน
 คนสิ้นหวัง
 จะรักหรือจะหักใจ
 เธอที่แสนดี
 สิ่งที่ฉันรัก
 บทเพลงกล่อมนอน
 ตัดใจลืม
 ชีวิต
สายไหม (2528)
 สายไหม
 เมื่อเธอจากไป
 ปรัชญาหิ่งห้อย
 ความหวัง
 อย่าฝืนสายป่าน
 ระหว่างเรา
 น้ำผึ้งหยดเดียว
 มายา
 ในฝัน
 วันนั้นคิดถึงบ้างไหม? (2548)

 คิดถึงบ้างไหม?
 เธอที่แสนดี
 เพลงคนโสด
 หนึ่งเดียว
 เกิดเป็นผู้หญิง
 สายชล
 เวลา
 เพียงเผลอใจ
 ใครคนนั้น
 ครู (ร้องเดี่ยว)
 ครู  (ร้องคู่)

Memories : touch the warmth once familiar (2551)

1      สายชล

2      เธอ

3      ดอกไม้ 

4      เพียงเผลอใจ

5     ลองรัก

6     หนึ่งเดียว

7    นกกับรถ

8    คิดถึงบ้างไหม ?

9    เธอที่แสนดี

10    ความปรารถนา

11    เพลงคนโสด

12    เวลา

13    Memories

 เพลง 
 My Mother Land ขับร้องโดย เกวลิน บุญศิริธรรม 
 You've Got Love ขับร้องโดย เกวลิน บุญศิริธรรม
 Cold Blooded Mama ขับร้องโดย แกรนด์เอ็กซ์ 
 เธอเท่านั้น ขับร้องโดย แกรนด์เอ็กซ์
 ฉันเข้าใจ ขับร้อง โดย แกรนด์เอ็กซ์
 เกิดเป็นผู้ชาย ขับร้องโดย แกรนด์เอ็กซ์
 ฝากดาว ขับร้องโดย XYZ
 รัก-ไม่รัก ขับร้องโดย ผู้หญิง
 อย่ากลับมา ขับร้องโดย ผู้หญิง
 ขอใจคืน ขับร้องโดย อาร์เธอร์
 เอาเบอร์ไปก่อน ขับร้องโดย สิวะ แตร์สังข์
 เงา ขับร้องโดย พรรณี วีรานุกูล ประกอบภาพยนตร์การ์ตูนของวอลท์ ดิสนี่ย์  มู่หลาน
 คงสักวัน ขับร้องโดย สบชัย ไกรยูรเสน ประกอบภาพยนตร์การ์ตูนของวอลท์ ดิสนี่ย์ The Hunchback of Notre Dame
 ไกล้ดวงใจ แต่ไกลสุดขอบฟ้า ขับร้องโดยสมเด็จพระเจ้าลูกเธอ เจ้าฟ้าจุฬาภรณ์วลัยลักษณ์
 อีกนานเท่าใด (จะได้พบกัน)  ขับร้องโดยทูลกระหม่อมหญิงอุบลรัตนราชกัญญา สิริวัฒนาพรรณวดี 
 อีกครั้ง ขับร้องโดย วงพิงค์แพนเตอร์
 เปิดสวิทซ์หัวใจ ขับร้องโดย วงพิงค์แพนเตอร์

วรรณกรรม
 นิทานตามใจแม่
 รามเกียรติ์
 สังข์ทอง
 สามก๊ก
 นิทานชาดก เล่ม 1
 นิทานชาดก เล่ม 2
 ทศชาติชาดก
 เทพเจ้ากรีก
 สงครามกรุงทรอย
 การผจยภัยของโอดิสซีอุส
 จากไดโนเสาร์ถึงสุโขทัย
 กรุงศรีอยุธยา
 กรุงรัตนโกสินทร์
 สึนามิ
 ร่างกายของเรา
 ไซอิ๋ว
 225 ปี จังหวัดพระนคร
 สยาม คือบ้านของเรา (ร่วมแปลกับ ศิษย์เก่าโรงเรียนวัฒนาวิทยาลัย) 
 บทกลอน-ประพันธ์อื่น ๆ
# ระบบผิวหนัง
ระบบผิวหนัง  คือ ระบบป้องกันสิ่งแปลกปลอมเข้ามาในร่างกาย มีเส้นประสาทรับความรู้สึกต่างๆ
# กะบังลม
กะบังลม (หรือ Thoracic diaphragm) เป็นแผ่นของกล้ามเนื้อโครงร่างในร่างกายขึงอยู่ด้านล่างของซี่โครง กะบังลมกั้นระหว่างช่องอก (ประกอบด้วยหัวใจ ปอด และซี๋โครง เป็นต้น) และช่องท้อง ทำหน้าที่สำคัญในการหายใจ ในทางกายวิภาคศาสตร์กะบังลมบางครั้งอาจหมายถึงโครงสร้างแบนอื่นๆ เช่น กะบังลมเชิงกรานหรือฐานเชิงกราน (pelvic diaphragm; เช่นในโรค "กะบังลมหย่อน" ที่หมายถึงการหย่อนของฐานเชิงกรานทำให้ทวารหนัก มดลูก หรือกระเพาะปัสสาวะยื่นออกมานอกช่องคลอด) แต่โดยทั่วไปแล้วคำว่า "กะบังลม" หมายถึงกะบังลมหน้าอก สัตว์มีกระดูกสันหลังอื่นเช่นสัตว์ครึ่งบกครึ่งน้ำและสัตว์เลื้อยคลานมีกะบังลมหรือโครงสร้างคล้ายกะบังลมแต่มีลักษณะจำเพาะที่แตกต่างกันออกไป เช่น ตำแหน่งของปอดในช่องท้อง เป็นต้น
# ค่าคงตัวของเลอฌ็องดร์
ค่าคงตัวของเลอฌ็องดร์ (Legendre's constant) คือค่าคงตัวทางคณิตศาสตร์ที่เกิดขึ้นจากการคาดการณ์โดยอาเดรียง-มารี เลอฌ็องดร์ เพื่อใช้วัดพฤติกรรมของเส้นกำกับของฟังก์ชันนับจำนวนเฉพาะ π(x) ซึ่งปัจจุบันทราบแล้วว่าค่าคงตัวของเลอฌ็องดร์มีค่าเท่ากับ 1

จากการพิจารณาแนวโน้มของจำนวนเฉพาะที่ทราบ ทำให้เลอฌ็องดร์คาดการณ์ว่า π(x) จะตรงตามเงื่อนไขที่ว่า

เมื่อ B คือค่าคงตัวของเลอฌ็องดร์ ในตอนแรกเขาเดาว่า B น่าจะมีค่าประมาณ 1.08366 และนำไปใช้ในทฤษฎีบทจำนวนเฉพาะโดยไม่ทราบค่าที่แน่นอนของ B

ในเวลาต่อมา คาร์ล ฟรีดริช เกาส์ ก็ได้พิจารณาแนวโน้มของจำนวนเฉพาะเช่นกัน และได้สรุปว่าค่าคงตัวดังกล่าวอาจมีค่าน้อยกว่านั้น

ชาร์ล ฌ็อง เดอ ลา วาเล-ปูแซ็ง ผู้ซึ่งพิสูจน์ทฤษฎีบทดังกล่าว (โดยไม่ได้ร่วมกับฌัก อาดามาร์) สามารถแสดงให้เห็นว่าค่าคงตัวของเลอฌ็องดร์ B มีค่าเท่ากับ 1

การหาค่าดังกล่าวทำให้ชื่อ ค่าคงตัวของเลอฌ็องดร์ กลายเป็นอดีตไปเนื่องจากค่าของมันเป็นเพียงจำนวนธรรมดา ๆ แต่เมื่อกล่าวถึงค่าคงตัวนี้ก็มักจะหมายถึงการคาดคะเนครั้งแรกของเลอฌ็องดร์คือ 1.08366 แทน (ซึ่งไม่ถูกต้องในทางเทคนิค)

 แหล่งข้อมูลอื่น
# แอนดรอยด์ (แก้ความกำกวม)
แอนดรอยด์ (Android) ส่วนใหญ่หมายถึง :
 แอนดรอยด์ หุ่นยนต์ที่ถูกสร้างมาให้มีรูปร่างเหมือนมนุษย์
 แอนดรอยด์ (ระบบปฏิบัติการ) ระบบปฏิบัติการสำหรับโทรศัพท์มือถือ พัฒนาโดยบริษัทกูเกิล

แอนดรอยด์ (Android) อาจหมายถึง :
 ตามล่านักฆ่าแอนดรอยด์ ชื่อการ์ตูนญี่ปุ่น
# ยานเดกซ์
ยานเดกซ์ (- Yandex) เป็นเสิร์ชเอนจินจากรัสเซีย เริ่มก่อตั้งเมื่อปี พ.ศ. 2540 โดยในปัจจุบันเป็นเสิร์ชเอนจินที่ได้รับการนิยมมากที่สุดในรัสเซีย มีสัดส่วนการตลาด 44% มากกว่าเสิร์ชเอนจินกูเกิลที่มีสัดส่วน 34%Where Google Isn't Goliath BusinessWeek

ชื่อยานเดกซ์ที่สะกดด้วยอักษรซีริลลิกนั้น ตัว Я อ่านว่า ยะ/ยา ซึ่งมีความหมายถึงสรรพนามบุคคลที่หนึ่งตรงกับ I ในภาษาอังกฤษ โดยคำว่า ยานเดกซ์ นั้น ล้อกับคำว่า Index ในภาษาอังกฤษที่หมายถึง ดัชนี
# ลิ่มเซียนยี้
ลิ้มเซียนยี้ เป็นตัวละครในนิยายเรื่องฤทธิ์มีดสั้น ซึ่งแต่งโดยโกวเล้ง
ลิ้มเซียนยี้เป็นม่วยม่วยบุญธรรมของลิ้มซีอิม นางงดงามหยาดเยิ้มราวเทพธิดาจำแลงลงมา ไดชื่อว่าหญิงงามสะคราญอันดับหนึ่งแห่งแผ่นดิน
แต่เป็นความงามที่เปี่ยมด้วยยาพิษ ล่อคนหลงให้ยอมมอบชีวิตได้เลย
# Nepenthes hamata
Nepenthes hamata (มาจากภาษาละติน: hamatus = ตะขอ) เป็นพืชกินสัตว์ในสกุลหม้อข้าวหม้อแกงลิง เป็นพืชถิ่นเดียวจากใจกลางเกาะซูลาเวซี ที่ๆมันเติบโตคล้ายกาฝากในป่าที่เต็มไปด้วยมอสส์

N. hamata มีชื่อเสียงมาจากเพอริสโตมที่พัฒนาเป็นสันสูงแล้วโค้งงอคล้ายฟันที่ปลาย ส่วนหม้อบนยืดขึ้นตามปกติและปากหม้อที่พัฒนาเป็นฟันโค้งออกไปด้านนอก

N. hamata จัดอยู่กลุ่มที่เรียกว่า "กลุ่ม Hamata" ซึ่งรวมถึงญาติใกล้ชิดของมันทั้ง 4 ชนิดจากบอร์เนียวและเกาะซูลาเวซี: N. glabrata, N. muluensis, N. murudensis, และ N. tentaculataMeimberg, H. & G. Heubl 2006. Introduction of a Nuclear Marker for Phylogenetic Analysis of Nepenthaceae. Plant Biology (Stuttgart, Germany)  8 (6) : 831–840.

 รูปแบบและความหลากหลาย 
2 รูปแบบที่เด่นของ N. hamata คือ: แบบธรรมดาและพันธุ์ "ขนแดง" ต้นในรูปเป็นแบบธรรมดา อีกแบบที่ค้นพบเมื่อเร็วๆนี้คือพันธุ์ที่มีขนสีแดงสนิมหรือสีน้ำตาลปกคลุมหนาแน่นที่หม้อ แต่มันยังไม่มีการจัดจำแนก

 ลูกผสมทางธรรมชาติ 
 N. glabrata × N. hamataLee, C.C. 2006. Sulawesi Photographs . Carnivorous Plants in the tropics.
 ? N. hamata × N. tentaculata
# ยาซูโอะ โทกิมิตสึ
ยาสึโอะ "วูล์ฟ" โทกิมิตสึ  เกิดเมื่อ 21 พฤษภาคม พ.ศ. 2520 ที่เมืองโอกายามะ ประเทศญี่ปุ่น สถิติการชก 23 ครั้ง ชนะ 19 (น็อค 11) แพ้ 4

 เกียรติประวัติ 
 แชมป์ OPBF รุ่นมินิมัมเวท
 ชิง 22 กุมภาพันธ์ 2541 ชนะคะแนน นิกโก้ โธมัส ที่ ญี่ปุ่น
 ป้องกันแชมป์ครั้งที่ 1, 11 ตุลาคม 2541 ชนะน็อค โมฮัมหมัด ซาอิด ยก 7 ที่ ญี่ปุ่น
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกเฉพาะกาลรุ่นสตรอเวท WBC เมื่อ 4 พฤษภาคม 2542 แพ้น็อค วันดี สิงห์วังชา ยก 12 ที่ ญี่ปุ่น
 ชิงแชมป์โลกรุ่นมินิมัมเวท WBC เมื่อ 11 พฤศจิกายน 2544 แพ้น็อค โฮเซ่ อันโตนีโอ อคิวเร่  ยก 3 ที่ ญี่ปุ่น
# กุสตาโบ เบรา
กุสตาโบ เบรา  เป็นนักมวยสากลชาวเวเนซุเอลา เกิดที่ซูเลีย ประเทศเวเนซุเอลา สถิติการชก 16 ครั้ง ชนะ 9 (น็อก 7) แพ้ 7

 เกียรติประวัติ 

 แชมป์ WBC FECARBOX รุ่นมินิมัมเวต
 ชิง 1 เมษายน 2538 ชนะน็อกมานูเอล การ์ซิอา ยก 10 ที่เวเนซุเอลา
 เสียแชมป์ 2 กันยายน 2538 แพ้คะแนนลี ซันโดบัล ที่นิการากัว
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นมินิฟลายเวต IBF เมื่อ 24 พฤศจิกายน 2539 แพ้น็อกรัตนพล ส.วรพิน ยก 2 ที่อุดรธานี
 ชิงแชมป์ WBA Fedelatin รุ่นไลต์ฟลายเวตเมื่อ 19 มิถุนายน 2544 แพ้น็อกเอดการ์ เบลัสเกซ ยก 7 ที่เวเนซุเอลา
 ชิงแชมป์ WBO Latino รุ่นไลต์ฟลายเวตเมื่อ 21 ตุลาคม 2549 แพ้น็อกเซซาร์ กันชิลา ยก 1 ที่โคลอมเบีย
# สะพานเผิงหู
สะพานเผิงหู——เผิงหู, ไต้หวัน  (จีน: 澎湖跨海大桥‎)
<P>ยาว : 2494 ม
<P>กว้าง : 13 ม
<P>ปี ทำ  เสร็จ : พ.ศ. 2513
# Nepenthes gymnamphora
Nepenthes gymnamphora (มาจากภาษากรีก: gymnos = เปลือย, amphoreus = หม้อ) เป็นหม้อข้าวหม้อแกงลิงที่พบได้ในเกาะชวา มีความสับสนในการระบุบชนิดกับญาติใกล้ชิดของมันอย่าง N. pectinata และ N. xiphioides.

 อนุกรมวิธาน 

+ ความแตกต่างระหว่าง N. gymnamphora* และ N. xiphioides (Salmon & Maulder, 1995) ลักษณะรูปร่าง  N. gymnamphora  N. xiphioides เส้นใบตามยาว  3-6 เส้นวิ่งไปที่ขอบ 2/3- 4/5 ของใบ  2-3 เส้นวิ่งไปที่ขอบ 1/2 ของใบ ขอบใบ  ปกคลุมด้วยขนสั้นหนาแน่น  เกลี้ยง สายดิ่งหม้อล่าง (หม้อที่แตกโคน)  ยาวเท่าหม้อ  2-3 เท่าของใบ หม้อล่าง (หม้อที่แตกโคน)  สูง 8-12 ซม., กว้าง 3-4 ซม.  สูง 4-5.5 ซม. , กว้าง 1.5-2 ซม. หม้อบน  มี  ไม่มี หยักแหลมของปาก  3-6 อันตลอดความกว้าง  6-8 อันตลอดความกว้าง ช่อดอก  ส่วนมาก 2 ดอก, อีกดอกสูงกว่าอีกดอก, หายากที่จะมี 1 ดอก  1 ดอกแต่มี 2 ดอกบ้างบางอันในก้านดอกย่อยในล่างประมาณ 1/3 ข้อลำต้น  มีขนที่โคนหรือตลอดความยาว  เกลี้ยง

* Salmon & Maulder (1995) ถือว่า N. pectinata เป็นชนิดเดียวกันกับ N. gymnamphora.

 หน่วยอนุกรมวิธานต่ำกว่าระดับชนิด 

 Nepenthes gymnamphora var. haematamphora Miq. (1851)
 Nepenthes gymnamphora var. pectinata (Danser) Hort.Westphal (1999) in sched. [=N. pectinata]
# ท่าอากาศยานด่งเฮ้ย
ท่าอากาศยานด่งเฮ้ย  เป็นท่าอากาศยานในเมืองด่งเฮ้ย เมืองหลักของจังหวัดกว๋างบิ่ญ ประเทศเวียดนาม ใกล้แขวงคำม่วนของประเทศลาว ทางวิ่งมีขนาด 2400 x 45 เมตร สนามบินแห่งนี้สามารถจุผู้โดยสารได้ 500,000 คนต่อปี

นักล่าอาณานิคมชาวฝรั่งเศสได้สร้างลานบินขึ้นที่นี่โดยยังไม่ได้ลาดยางในช่วงคริสต์ทศวรรษ 1930 เพื่อรองรับการทำสงครามอินโดจีนครั้งที่ 1 ต่อมาเวียดนามเหนือได้พัฒนาสนามบินแห่งนี้เป็นฐานทัพเพื่อใช้ขนส่งทหารและยุทโธปกรณ์ไปโจมตีเวียดนามใต้ การปรับปรุงสนามบิน (โครงสร้างปัจจุบัน) เริ่มต้นเมื่อวันที่ 30 สิงหาคม พ.ศ. 2547 โดยมีกำหนดเปิดใช้ในปี พ.ศ. 2549 แต่มาแล้วเสร็จและเปิดใช้อย่างเป็นทางการเมื่อวันที่ 18 พฤษภาคม พ.ศ. 2551 เที่ยวบินพาณิชย์เที่ยวแรกของสนามบินแห่งนี้มาจากท่าอากาศยานนานาชาติโหน่ยบ่ายในกรุงฮานอย

ณ ปี พ.ศ. 2551 ท่าอากาศยานด่งเฮ้ยเป็นหนึ่งในสนามบินพาณิชย์สามแห่งในภูมิภาคชายฝั่งตอนกลางเหนือของประเทศ อีกสองแห่งได้แก่ ท่าอากาศยานนานาชาติฟู้บ่ายในเมืองฮเว้ (ห่างจากด่งเฮ้ยไปทางทิศใต้ 144 กิโลเมตร) และท่าอากาศยานวิญในจังหวัดเหงะอาน (ห่างจากด่งเฮ้ยไปทางทิศเหนือ 155 กิโลเมตร)

 สายการบินและจุดหมายปลายทาง 
right|200px|thumb|ท่าอากาศยานด่งเฮ้ย
 ท่าอากาศยานนานาชาติโหน่ยบ่าย (กรุงฮานอย)
 ท่าอากาศยานนานาชาติเตินเซินเญิ้ต (นครโฮจิมินห์)
ท่าอากาศยานเชียงใหม่
# Nepenthes truncata
Nepenthes truncata (มาจากภาษาละติน: truncatus = จบทันที) เป็นหม้อข้าวหม้อแกงลิงถิ่นเดียวของเกาะมินดาเนา ในประเทศฟิลิปปินส์ ทั่วไปจะขึ้นที่ระดับความสูง 230 และ 600 เมตรจากระดับน้ำทะเล ถ้าเป็นชนิดที่สูงจะขึ้นที่ระดับความสูงสูงกว่านั้น N. truncata มีลักษณะเด่นคือใบรูปหัวใจ (truncate) และหม้อขนาดใหญ่ที่อาจสูงได้ถึง 50 เซนติเมตร

 เหยื่อ 

วันที่ 29 กันยายน ค.ศ. 2006 ณ.ที่สวนพฤกษศาสตร์ในเมือง Lyon, ประเทศฝรั่งเศส Nepenthes truncata ได้ถูกถ่ายรูปหม้อที่มีซากศพของหนูอยู่ภายใน เหตุการณ์นี้เป็นครั้งแรกที่มีการบันทึกได้ว่าหม้อของ N. truncata สามารถดักจับสัตว์เลี้ยงลูกด้วยนมได้ นอกเหนือไปจาก N. rajahPhillipps, A. 1988.  Carnivorous Plant Newsletter 17 (2) : 55. และ N. rafflesianaMoran, J.A. 1991. The role and mechanism of Nepenthes rafflesiana pitchers as insect traps in Brunei. Ph.D. thesis, University of Aberdeen, Aberdeen, Scotland.
# เพปไทด์
เพปไทด์ (มาจากภาษากรีก πεπτίδια) คือสายพอลิเมอร์ของกรดอะมิโนที่มาเชื่อมต่อกันด้วยพันธะเพปไทด์ ปลายด้านที่มีหมู่อะมิโนเป็นอิสระเรียกว่าปลายเอ็น (N-terminal) ส่วนปลายที่มีหมู่คาร์บอกซิลเป็นอิสระเรียกว่าปลายซี (C-terminal) การเรียกชื่อเพปไทด์จะเรียกตามลำดับกรดอะมิโนจากปลายเอ็นไปหาปลายซี เพปไทด์ขนาดเล็กหลายชนิดมีความสำคัญในสิ่งมีชีวิต เช่น
 ฮอร์โมนหลายชนิดเป็นเพปไทด์ เช่น อินซูลิน กลูคากอน คอร์ติโคโทรฟิน
 แอสปาแตมที่ใช้ให้ความหวานแทนน้ำตาลในอุตสาหกรรมอาหารเป็นเพปไทด์ของแอสพาราจีนกับฟีนิลอะลานีน
 สารพิษจากเห็ด เช่น อะมานิติน (amanitin) เป็นเพปไทด์ เช่นเดียวกับยาปฏิชีวนะอีกหลายชนิด
 เครื่องดื่มบำรุงสมอง ที่ทำมาจากถั่วเหลือง
# แบล็ก & ไวต์
แบล็ก & ไวต์  เป็นวิดีโอเกมที่สร้างขึ้นโดยบริษัทไลออนเฮดสตูดิโอ  เผยแพร่โดยบริษัท อิเล็กทรอนิกอาร์ตส์ (: EA) และฟีเรียลอินเตอร์เอ็กทีฟ  เป็นเกมแบบพระเจ้าสร้างโลกเริ่มผลิตเมื่อวันที่ 25 มีนาคมค.ศ. 2001

ผู้เล่นจะทำหน้าที่เป็นพระเจ้าคอยสร้างสิ่งต่าง ๆ ขึ้นมา โดยมนุษย์ได้รับผลกระทบ นอกจากนี้ยังมีสัตว์ประหลาดซึ่งเป็นสัตว์เลี้ยงของผู้เล่นสามารถที่จะฝึกมันทำในสิ่งต่างๆที่ผู้เล่นสอนได้

รายชื่อสัตว์ประหลาดในเกมส์
 ลิง
 เสือ
 วัว
 แกะ
 ม้าลาย
 ลิงชิมแพนซี
 เต่า
 หมาป่า
 สิงโต
 หมีสีน้ำตาล
 หมีขั้วโลก
 ม้า
 เสือดาว
 ลิงกอริลล่า
 ลิงแมนดริล
 จระเข้ (มีในภาค  Creature Isle เท่านั้น)
 แรด(มีในภาค  Creature Isle เท่านั้น)
 ไก่ (มีในภาค  Creature Isle เท่านั้น)
 ยักษ์กินคน

 ภาคเสริม 
 Creature Isle
 Battle of the Gods

 ภาคต่อ 
 Black & White 2

 ภาคพิเศษ 
 Black & White Creatures
ดูเพิ่ม
 เว็บไซต์ทางการ 
 Planet Black & White - from Gamespy.com
 Black & White on MobyGames